આંતરરાષ્ટ્રીય મીડિયાના એક સમૂહના જણાવ્યા અનુસાર આ મામલે સંશોધન કરતા પત્રકારોના આંતરરાષ્ટ્રીય સંઘે કેટલાંક અજાણ્યા સૂત્રના માધ્યમથી આ દસ્તાવેજ લીક કરાવ્યા છે. આ દસ્તાવેજોમાં સમગ્ર વિશ્વના 72 પૂર્વ અને વર્તમાન નેતા સહિત 140 રાજકારણીઓ અને અધિકારીનાં નામ સામેલ છે. જેમણે ટેક્સની ચુકવણીમાંથી બચવા માટે આ કંપનીની મદદ લીધી હતી. પનામા પેપર લીક મામલે સ્પેનના ઉદ્યોગ પ્રધાને એકાએક રાજીનામું આપી દેતાં હવે આ કેસમાં નવો વળાંક આવ્યો છે.